I Don't Wanna Live Forever

"I Don't Wanna Live Forever" (בעברית: "אֲנִי לֹא רוֹצָה לִחְיוֹת לְנַצֵּחַ") המוכר גם בשם "", הוא סינגל שהוקלט על ידי הזמר הבריטי זאין מאליק, ביחד עם הזמרת-יוצרת האמריקאית טיילור סוויפט, מתוך פסקול הסרט "חמישים גוונים של אופל". השיר יצא לאור ב-9 בדצמבר 2016, על ידי חברת התקליטים ריפבליק רקורדס, כסינגל הראשון מתוך הפסקול וזכה להצלחה בינלאומית. הוא נכתב על ידי סוויפט, סם דו ומפיקו ג'ק אנטונוף. "I Don't Wanna Live Forever" הוא בלדה מסוגת האלקטרו-R&B, המציגה את מאליק וסוויפט כזוג אוהבים, המקיימים ביניהם דיאלוג רומנטי. הווידאו קליפ הנלווה של השיר פורסם ב-27 בינואר 2017.

עם צאתו, "I Don't Wanna Live Forever" ספג ביקורות חיוביות מטעם מבקרי המוזיקה, ששיבחו את היכולות הקוליות של השניים. הוא הופיע לראשונה במקום השישי במצעד הבילבורד הוט 100 ובשיאו הגיע למקום השני. בעקבות כך, הוא הפך לשירו השני של מאליק שנכנס לחמישייה הפותחת במצעד ולשירה ה-11 של סוויפט שעשה זאת. כמו כן, הוא היה לשיר היחיד מהפסקול שהצליח לעשות זאת. הוא כבש את פסגות המצעדים בשוודיה ובספרד, והגיע לחמישיות הפותחות במצעדים רבים אחרים. בארצות הברית, השיר הפך לאחד מעשרת השירים הנמכרים ביותר בשנת 2016. נכון ליוני 2018, הוא קיבל את תואר הפלטינה המרובעת, על ידי איגוד תעשיית ההקלטות האמריקאי (RIAA), על מכירות של למעלה מארבעה מיליון עותקים במדינה. בנוסף לכך, הוא נחשב לסינגל המערבי הנמכר ביותר בכל הזמנים ברפובליקה העממית של סין. בצרפת וברזיל קיבל את תואר היהלום, תוך שקיבל עשרות תוארי פלטינה וזהב במדינות אחרות.

בטקס פרסי גראמי ה-60 "I Don't Wanna Live Forever" קיבל מועמדות בקטגוריית "השיר הטוב ביותר שנכתב למדיה חזותית", אך הפסיד לשירה "How Far I'll Go" של אליסיה קארה. הוא זכה בקטגוריית "שיתוף הפעולה הטוב ביותר" בטקס פרסי הווידאו קליפים של MTV לשנת 2017, בקטגוריית "שיתוף הפעולה הטוב ביותר של השנה" בטקס פרסי המילניום של MTV לשנת 2017 ובפרס טיטניום מטעם IHeartRadio, על צבירה של למעלה ממיליארד השמעות בסך הכול.

== רקע וכתיבה ==
בשנת 2014, הוציאה סוויפט את אלבום האולפן החמישי שלה, 1989.<ref></ref> הוא זכה להצלחה רבה והפך לאחד מהאלבומים הנמכרים ביותר בכל הזמנים, תוך שיצאו ממנו שבעה סינגלים, אשר שלושה מתוכם כבשו את פסגת מצעד הבילבורד הוט 100.<ref name=":8"></ref> הסינגל השביעי והאחרון מתוכו "New Romantics" היה הסינגל הראשון שהוציאה בשנת 2016.<ref></ref> לקראת סוף אותה השנה, הודיעה כי היא תקליט ביחד עם הזמר הבריטי זאין מאליק את שיר הנושא של הסרט "חמישים גוונים של אופל".<ref></ref> הוא הוקלט באולפני רוף קוסטמרס שבברוקלין, ניו יורק ובפלנט רקורד שבלוס אנג'לס, קליפורניה; הקולות של זאין מאליק הוקלטו בפלנט רקורד, בעוד שהקולות של סוויפט הוקלטו באולפני רוף קוסטמרס.<ref></ref> קולות נוספים הונדסו מוזיקלית באולפני ההקלטות נייט-בירד שבמערב הוליווד, קליפורניה.<ref name=":2"></ref> המיקסינג נעשה באולפני MixStar והמאסטרינג נעשה באולפני סטרלינג סאונד.<ref name=":2" />

את השיר כתבה טיילור סוויפט ביחד עם סם דו וג'ק אנטונוף והוא הופק על ידי אנטונוף גם כן.<ref></ref> הוא הוכרז על ידה ברשתות החברתיות שלה והיה זמין לרכישה באייטונס. בסמוך לכך, העלה זאין מאליק לחשבון האינסטגרם שלו תמונה עם סוויפט וכתב "".<ref></ref><ref></ref><ref></ref> השיר הצליח בשעות ספורות להגיע למקום הראשון ב-85 פסגות מצעדי אייטונס ברחבי העולם.<ref></ref> בעקבות הצלחתו הבינלאומית של השיר, הצליח הפסקול Fifty Shades Darker, להגיע למקום הראשון במצעד הבילבורד 200 עם מכירות של למעלה 123,000 עותקים בשבוע צאתו.<ref></ref> הסינגל השני מהפסקול היה "Not Afraid Anymore", שהוקלט על ידי הלסי.<ref></ref>

== הרכב ומשמעות ==
"I Don't Wanna Live Forever" הוא בלדה מסוגת האלקטרו-R&B. במהלך השיר, מקיימים השניים דיאלוג רומנטי, תוך שמאליק משתמש בטכניקת הפלסט בחלקים ממנו. זאת בנוסף לכך שסוויפט מהרהרת על מערכת היחסים ביניהם.<ref></ref> הוא נכתב בסולם של לה מינור ונע בקצב של 118 פעימות לדקה.<ref></ref> האקורדים בשיר מתקדמים בפה–דו–לה מינור–פה–דו–סול–סול♯<small>דימ</small>–לה מינור, והקולות שלהם משתרעים על שתי אוקטבות, מי<sub>3</sub> למי <sub>5</sub>.<ref></ref>

מבחינה לירית, זאין וסוויפט מרגישים שללא האוהבים שלהם, החיים שלהם לא שווים דבר. הם מסבירים כי אינם כמהים לחיי נצח, ושרים "אני לא רוצה לחיות לנצח, כי אני יודע/ת שאני אחיה לשווא" עקב הידיעה שאם יחיו לנצח, האוהבים שלהם ימותו והם יישארו לבד ויסבלו. עם זאת, הם מספרים בהמשך השיר כי אוהביהם עזבו אותם, ולכן הם נותרו ללא מטרה ומאחלים לעצמם לחזור ולהיות לצידם. בסרט "חמישים גוונים של אופל", כריסטיאן גריי (ג'יימי דורנן) נקלע לתאונת מטוס ואהובתו אנסטסיה (דקוטה ג'ונסון) תוהה לעצמה האם הוא שרד, או שמא נהרג.<ref></ref> בשיר, מזכירה סוויפט קליעים (דימוי לכאב הכרוך בפירוק מערכת יחסים) ומסבירה שהיא "למדה בעבר כי פלסטרים אינם מתקנים חורי קליעים".<ref></ref>

== וידאו קליפ ==
הווידאו קליפ הרשמי של השיר פורסם ב-27 בינואר 2017 בערוץ היוטיוב הרשמיים של זאין מאליק וגם של טיילור סוויפט, ומאוחר יותר פורסם גם בערוץ היוטיוב הרשמי של חמישים גוונים.<ref name=":3"></ref><ref name=":4"></ref><ref name=":5"></ref> הוא בוים על ידי גרנט זינגר והופק על ידי שאול ז'רמן. נכון לינואר 2021, הקליפ של מאליק צבר למעלה מ-135 מיליון צפיות,<ref name=":3" /> הקליפ של סוויפט צבר למעלה מ-610 מיליון צפיות,<ref name=":4" /> והקליפ של חמישים גוונים צבר למעלה מ-95 מיליון צפיות.<ref name=":5" /> הוא נבחר לקליפ הרביעי הטוב ביותר לשנת 2017 על ידי Vevo. בנוסף לכך, הוא אחד מהקליפים הנצפים ביותר ביוטיוב בשנת 2017.<ref></ref>

=== תקציר ===
הקליפ מתחיל בסצנה בה מופיע מאליק כשהוא מגיח ממכוניתו בלילה גשום בלונדון, בסנט פנקראס רנסאנס לונדון הוטל, תוך שהפפראצי מצלם אותו. כשהוא נכנס למלון, הוא מתחיל לשיר את הבית שלו וכשהפזמון מתחיל הוא מגיע למעלית עם נורות אדומות. לאחר מכן, הסצנה מתחלפת ומוצגת מעלית אחרת בעת שסוויפט שרה את הבית שלה וממשיכה להתקדם לחדר המלון שלה. מאליק שר את הפזמון בחדרו, וסוויפט מוזגת מעט שמפניה בכוס. שאר הקליפ מציג את השניים כשהם זורקים חפצים כמו משקפיים, מנורות וכריות, בשילוב אורות אדומים וכחולים מהבהבים. ישנה סצנה בה השניים צמודים גב לגב, תוך שהם שרים יחד את הפזמון עם ליפ סינק תואם. הוא מסתיים כאשר ניתן לראות את סוויפט על מיטתה.<ref name=":4" />

== ביקורת ==
<div class="thumbinner" style="margin-right: 10px;float:left">
{| style="border-spacing: 1px; border: 0px solid darkgray;"
|- border="0"
| 200x200px
| 200x200px
|-
|colspan="3" |<div style="border: 0px;clear:left;text-align:center;">טיילור סוויפט (מימין) וזאין מאליק (משמאל)</div>
|}
</div>
"I Don't Wanna Live Forever" ספג שבחים ביקורתיים רבים מטעם מבקרי המוזיקה. נולאן פנרי מאנטרטיינמנט ויקלי העניק לו דירוג וכתב: "ברוכים הבאים לצד הסקסי של טיילור סוויפט". הוא גם שיבח את השירה של שניהם. לוקאס וילה מ-AXS טען שהשיר לא היה "סקסי" כמו "Love Me like You Do" של אלי גולדינג או "Earned It" של דה ויקנד, וכתב "למרות הליריקה הזו, זאין מציל את היום ומצליח להציג את היכולות הקוליות הטובות ביותר שלו".<ref></ref> ברולינג סטון הוא דורג במקום ה-207 ברשימת "כל 229 השירים של טיילור סוויפט, לפי דירוג".<ref name=":0"></ref> ב-NME הוא דורג במקום ה-45 ברשימת "השירים הטובים ביותר של טיילור סוויפט, לפי דירוג".<ref name=":6" />

ב-Paste דירגו אותו במקום ה-139 ברשימת "158 השירים הטובים ביותר של טיילור סוויפט, לפי דירוג",<ref name=":6" /> תוך שב-Vulture דורג במקום ה-137 ברשימה דומה.<ref name=":7" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 229 השירים של טיילור סוויפט, לפי דירוג
|207
|<ref name=":0" />
|-
|BuzzFeed
|167 השירים הטובים ביותר של טיילור סוויפט, לפי דירוג
|150
|<ref></ref>
|-
|Consequence
|214 השירים שג'ק אנטונוף הפיק, מדורגים מהגרועים לטובים ביותר
|32
|<ref></ref>
|-
|NME
|השירים הטובים ביותר של טיילור סוויפט, לפי דירוג
|45
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|139
|<ref name=":6"></ref>
|-
|Vulture
|179 השירים הטובים ביותר של טיילור סוויפט, לפי דירוג
|154
|<ref name=":7"></ref>
|}

== הצלחה מסחרית ==
ביציאתו, היה זמין השיר לרכישה ולהאזנה באייטונס וטיידל בלבד. הוא לא הועלה לספוטיפיי בשבוע צאתו, אך הועלה בשבוע שלאחר מכן. בארצות הברית, הוא נמכר בשבוע בכורתו בלמעלה מ-188,000 עותקים, תוך שצבר למעלה מ-3 מיליון השמעות ברשתות הסטרימינג ולמעלה מ-25 מיליון מאזינים ברדיו. בעקבות כך, הוא הופיע לראשונה במקום השישי במצעד הבילבורד הוט 100. הוא הפך לשירו השני של מאליק שנכנס לחמישייה הפותחת במצעד ולשירה ה-11 של סוויפט שעשה זאת. הוא הופיע לראשונה במקום הראשון במצעד השירים הדיגיטליים של בילבורד והיה לשירו השני של מאליק שעשה זאת, כמו גם היותו שירה ה-11 של סוויפט שעשה זאת, מה שהפך אותה (ביחד עם קייטי פרי) לאמנית השנייה עם מרבית השירים שכבשו את פסגת המצעד. במרוצת השנים, הפכה סוויפט לאמנית עם מרבית השירים שכבשו את פסגת המצעד.<ref name=":8" /> בנוסף לכך, היה "I Don't Wanna Live Forever" לשירו השני של מאליק שכבש את פסגת המצעד בשנת 2016, מה שהפך אותו לאמן השני באותה השנה שהצליח לכבוש את פסגת המצעד פעמיים. (דרייק עשה זאת גם כן)<ref></ref> מאוחר יותר, הגיע השיר למקום השני במצעד הבילבורד הוט 100, אך נחסם מלכבוש את פסגת המצעד על ידי "Shape of You" של אד שירן שצבר 109 מיליון מאזינים ברדיו,<ref></ref> ו-25.7 מיליון השמעות ברשתות הסטרימינג.<ref></ref> השיר הפך לשירו השני של מאליק שנכנס לחמישייה הפותחת במצעד ולשירה ה-11 של סוויפט שעשה זאת.<ref></ref> ביולי 2017, נמכר השיר בלמעלה ממיליון עותקים בארצות הברית,<ref></ref> ובנובמבר באותה השנה דווח כי נמכר בלמעלה מ-1.7 מיליון עותקים.<ref></ref> "I Don't Wanna Live Forever" היה השיר העשירי הנמכר ביותר בשנת 2017 בארצות הברית, עם מכירות של למעלה מ-1,108,000 עותקים.<ref></ref> ב-14 ביוני 2018 העניק איגוד תעשיית ההקלטות האמריקאי את תואר הפלטינה המרובעת לשיר, על מכירות של למעלה מארבעה מיליון עותקים במדינה.<ref></ref>

"I Don't Wanna Live Forever" זכה להצלחה מסחרית חסרת תקדים ברפובליקה העממית של סין. עם יציאתו, הוא נמכר בלמעלה מ-1.56 מיליון עותקים במדינה והפך לסינגל הדיגיטלי המערבי הנמכר ביותר בתולדותיה.<ref></ref> המדינה היחידה בה הצליח השיר לכבוש את פסגת המצעד הייתה שוודיה.<ref></ref> במרבית המדינות האחרות נחסם על ידי "Shape of You" של אד שירן. באוסטריה,<ref></ref> ולוניה,<ref></ref> קנדה,<ref name=":8" /> צ'כיה, דנמרק,<ref></ref> גרמניה,<ref></ref> יוון,<ref></ref> לוקסמבורג,<ref name=":8" /> מלזיה,<ref></ref> פורטוגל,<ref></ref> סלובקיה, שווייץ,<ref></ref> וארצות הברית הוא הגיע למקום השני, בלי שהצליח לכבוש אף פסגת מצעד מביניהן.<ref name=":8" /> איגוד תעשיית ההקלטות האוסטרלי העניק לו את תואר הפלטינה הכפולה, על מכירות של למעלה מ-140,000 עותקים במדינה.<ref name=":9" /> איגוד תעשיית ההקלטות האיטלקי העניק לו את תואר הפלטינה המשולשת, על מכירות של למעלה מ-150,000 עותקים במדינה.<ref name=":10" /> איגוד תעשיית ההקלטות הבריטי העניק לו את תואר הפלטינה, על מכירות של למעלה מ-600,000 עותקים במדינה.<ref name=":11" /> בצרפת וברזיל קיבל את תואר היהלום, על מכירות של למעלה מ-233,333 עותקים ו-160,000 עותקים בהתאמה.<ref name=":12" /><ref name=":13" /> בנוסף לכך, נמכר השיר בלמעלה מ-16,250,000 עותקים ברחבי העולם, מה שהופך אותו לאחד מהשירים הנמכרים ביותר בכל הזמנים.<ref></ref> בספוטיפיי צבר השיר למעלה ממיליארד השמעות ובכך הפך לאחד מהשירים המושמעים ביותר בספוטיפיי.<ref></ref>

== הופעה וגרסאות כיסוי ==
סוויפט ביצעה לראשונה את "I Don't Wanna Live Forever" בגרסה אקוסטית כחלק מרשימת השירים שלה שבוצעו בתוכנית הטלוויזיה "סאטרדיי נייט לייב", של DirecTV, ב-4 בפברואר 2017.<ref></ref> בהמשך, ביצעה את השיר ב-Jingle Bell Ball של KIIS-FM בלוס אנג'לס (1 בדצמבר)<ref></ref> וב-Jingle Bell Ball של קפיטול FM בלונדון (10 בדצמבר).<ref></ref> בשנת 2018 יצאה סוויפט לסיבוב ההופעות החמישי שלה "Taylor Swift's Reputation Stadium Tour", שנועד לקדם את אלבום האולפן השישי שלה Reputation, תוך שביצעה את השיר בהופעה שהתקיימה במנצ'סטר, הממלכה המאוחדת ב-9 ביוני 2018.<ref></ref>

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Don't Wanna Live Forever" בוצע בסולג'ר פילד בשיקגו, ב-3 ביוני 2023 יחד עם השיר "You All Over Me".<ref></ref>

ב-3 בפברואר 2017, פרסם זאין מאליק בערוץ היוטיוב שלו גרסה אקוסטית של השיר, אותה הוא הקליט לבדו. הגרסה זכתה להצלחה וצברה למעלה מ-20 מיליון צפיות.<ref></ref>

== פרסים ומועמדויות ==
{| class="wikitable"
!שנה
!טקס פרסים
!מועמדות
!תוצאה
!מקור
|-
! rowspan="4" |2017
|פרסי המוזיקה של רדיו דיסני
| rowspan="4" |שיתוף הפעולה של השנה
|
|
|-
| rowspan="1" |פרסי המילניום של MTV
|
|
|-
|פרסי בחירת הנוער
|
|
|-
|פרסי הווידאו קליפים של MTV
|
|
|-
! rowspan="5" |2018
|פרסי גראמי
|השיר הטוב ביותר שנכתב לסרט קולנוע
|
| rowspan="1" |
|-
|פרס סטלייט
|השיר המקורי הטוב ביותר
|
|
|-
|פרסי המוזיקה הבריטית
|הקליפ הבריטי של השנה
|
|
|-
| rowspan="1" |פרסי BMI
|פרס עבור שירים
|
|
|-
|פרסי המוזיקה של iHeartRadio
|פרס הטיטניום
|
|
|}

== קרדיטים וצוות ==
כל הקרדיטים שלהלן לקוחים מהערות האלבום של Fifty Shades Darker.
;מיקומי הקלטה
* הוקלט באולפני רוף קוסטמרס (ברוקלין, ניו יורק)
* הקולות של זאין מאליק הוקלטו בפלנט רקורד (לוס אנג'לס, קליפורניה)
* הקולות של טיילור סוויפט הוקלטו באולפני רוף קוסטמרס (ברוקלין, ניו יורק)
* קולות נוספים הונדסו מוזיקלית באולפני ההקלטות נייט-בירד (מערב הוליווד, קליפורניה)
* המיקסינג נעשה באולפני MixStar (וירג'יניה ביץ', וירג'יניה)
* המאסטרינג נעשה באולפני סטרלינג סאונד (ניו יורק סיטי, ניו יורק)
;ניהול
* הוצאת סוני/ATV טרי פבלישינג/טיילור סוויפט מיוזיק (BMI), סוני/ATV סונגס LLC/דאקי דונתן מיוזיק (BMI), סוני/ATV סונטה/צ'י פבלישינג (SESAC), UPG מיוזיק פבלישינג (BMI) ו-1320 מיוזיק פבלישינג (SESAC)
* זאין מאליק מוצג על ידי RCA רקורדס
* טיילור סוויפט מוצגת על ידי ביג משין רקורדס
;צוות

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref name=":9"></ref>
|פלטינה 7×
|490,000<small></small>
|-
!איטליה (FIMI)<ref name=":10"></ref>
|פלטינה 3×
|150,000<small></small>
|-
!ארצות הברית (RIAA)<ref></ref>
|פלטינה 4×
|4,000,000<small></small>
|-
!בלגיה (BEA)<ref></ref>
|פלטינה
|20,000<small></small>
|-
!ברזיל (Pro-Música Brasil)<ref name=":13"></ref>
|יהלום
|250,000<small></small>
|-
!גרמניה (BVMI)<ref></ref>
|זהב 3×
|600,000<small></small>
|-
!דנמרק (IFPI Denmark)<ref></ref>
|פלטינה 2×
|180,000<small></small>
|-
!הממלכה המאוחדת (BPI)<ref name=":11"></ref>
|פלטינה
|1,020,000<ref></ref>
|-
!מקסיקו (AMPROFON)<ref></ref>
|פלטינה + זהב
|90,000<small></small>
|-
!נורווגיה (IFPI Norway)<ref></ref>
|פלטינה 4×
|240,000<small></small>
|-
!ניו זילנד (RMNZ)<ref></ref>
|פלטינה
|30,000<small></small>
|-
!סין (QQ Music)<ref name=":1"></ref>
|
|1,590,000<ref name=":1" />
|-
!ספרד (PROMUSICAE)<ref></ref>
|פלטינה
|40,000<small></small>
|-
!פולין (ZPAV)<ref></ref>
|יהלום
|250,000<small></small>
|-
!פורטוגל (AFP)<ref></ref>
|פלטינה
|10,000<small></small>
|-
!צרפת (SNEP)<ref name=":12"></ref>
|יהלום
|233,333<small></small>
|-
!קנדה (Music Canada)<ref></ref>
|פלטינה 7×
|560,000<small></small>
|-
!שוודיה (GLF)<ref></ref>
|פלטינה
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
! rowspan="2" |כלל העולם
| rowspan="2" |9 בדצמבר 2016
| rowspan="2" |הזרמת מוזיקה • הורדה דיגיטלית
| rowspan="2" |ריפבליק
|style="text-align:center;"|<ref></ref>
|-
|style="text-align:center;"|<ref></ref><ref></ref>
|-
! rowspan="2" |ארצות הברית
|12 בדצמבר 2016
|רדיו שירים עכשוויים למבוגרים
| rowspan="2" |ביג משין • יוניברסל • ריפבליק
|style="text-align:center;"|<ref></ref>
|-
|13 בדצמבר 2016
| rowspan="3" |רדיו להיטים עכשוויים
|style="text-align:center;"|<ref></ref>
|-
!הממלכה המאוחדת
|6 בינואר 2017
|יוניברסל • RCA
|style="text-align:center;"|<ref></ref>
|-
!איטליה
|13 בינואר 2017
|יוניברסל • סוני
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי טיילור סוויפט
קטגוריה:דואטים
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים מסרטי קולנוע
קטגוריה:בלדות R&B עכשוויות
קטגוריה:סינגלים שהגיעו למקום הראשון בשוודיה
קטגוריה:שירי פלטינה בברזיל
קטגוריה:שירי פלטינה בממלכה המאוחדת
קטגוריה:שירי פלטינה בגרמניה
קטגוריה:שירי פלטינה בניו זילנד
קטגוריה:שירי פלטינה כפולה באוסטרליה
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מרובעת ומעלה בקנדה
קטגוריה:שירי יהלום בברזיל
קטגוריה:שירי יהלום בפולין
קטגוריה:שירי יהלום בצרפת
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס